**Профессор А.Молдокулов атындагы Улуттук инновациялык технологиялар мектеп-лицейинин педагогикалык кызматкерлеринин сырткы көрүнүшү жөнүндө**

**ЖОБО**

**1. Жалпы жоболор**

**1.1. Сырткы көрүнүштүн мааниси**

* Мугалимдер күн сайын балдар, ата-энелер жана кесиптештер менен иш алып барышкандыктан, алардын тыкан, жарашыктуу көрүнүшү абдан маанилүү.
* Мугалимдин кийими окуучунун көңүлүн алаксытпастан, билимди кабыл алууга өбөлгө түзүшү керек.

**1.2. Максаты**

* Мектептин имиджин сактоо.
* Ишкердик стиль менен өз ара урматтоону камсыз кылуу.

**1.3. Милдеттери**

* Ишкердик стиль кийими аркылуу тартипке, үлгү болууга үндөө.
* Мектептин маданий жана эстетикалык деңгээлин жогорулатуу.
* Педагогдордун жүрүм-турум маданиятын калыптандыруу.

**1.4. Сырткы көрүнүштүн курамы**

* Ишкердик стилде - кийим, бут кийим, чач жасалгасы, макияж, зер буюмдарынын жарашыктуу айкалышы эске алынат.

**1.5. Милдеттүүлүк**

* Бардык кызматкерлер Жобонун талаптарын аткарууга милдеттүү.

**2. Сырткы көрүнүштүн негизги принциптери**

**2.1. Ишкердикке ылайыктуулук**

* Кызматкерлердин сырткы көрүнүшү ишкер чөйрөгө ылайык болушу шарт.

**2.2. Негизги эрежелер**

* Ишкердик стилдеги кийим.
* Классикалык түс тандоо (кара, кочкул көк түстөр.Ачык, көзгө урунган түстөр болбошу керек).
* Бут кийим таза, жарашыктуу жана ишкердик стилдеги кийимге шайкеш болушу шарт.
* Кийим жыл мезгилине жараша жана ишке ылайык тандалышы керек.

**2.3. Стиль**

* Эркектер да, аялдар да –ишкердик (классикалык) стилде кийиниши зарыл.

### ****2.4. Диний белгилер жана кийим талаптары (мугалимдер үчүн)****

* Мугалимдердин динге байланыштуу кийим-кечелери жалпы билим берүү уюмундагы **ишкердик стилге** шайкеш келүүгө тийиш. Кесипкөйлүккө жана мектеп-лицейдин ички тартибине төп келген кийимдер гана кабыл алынат.

**Башка салынган жоолу:**

**Ак түстө** т**ыкан салынып**, шалбырабаган, иреттүү формада салынууга тийиш;

* Жалпы көрүнүшү менен **кесиптик ишмердүүлүккө тоскоол болбоосу жана көңүл бурдурбоосу** керек.

**2.5. Тыюу салынган стилдер**

* Спорттук, пляждык, жынсы кийим, шортылар, ачык футболкалар, сарафандар, гүлдүү көйнөктөр, спорттук свитерлерди – билим берүү процессинде кийүүгө болбойт.
* Ачык түстүү, сүрөттүү, жазуусу бар кийимдерди кийүүгө жол берилбейт.

**2.6. Тыкандык**

* Үтүктөлбөгөн, жыртылган же кир кийимдерди – жумушка кийүүгө болбойт.

**Сырткы көрүнүштүн негизги принциптери**

**2.7. Чач жасалгасы**

* Тыкан жана иреттүү болушу зарыл.
* Узун чачтар – жыйналган же түйүлгөн болушу шарт.
* Кыска чачтар – тыкан кыркылып, иреттүү болушу керек.

**2.8. Зер буюмдары**

* Ченемдүү болуусу керек. Ашкере жаркылдаган зер буюмдарды тагынууга болбойт.

**3. Эркектер үчүн кийим стили**

**Уруксат берилет:**

* Ишкердик (классикалык) костюмдар (бир түстүү кара, кочкул көк түстөгү, майда жолдуу же клеткасы бар кездемелер).
* Рубашкалар – ак, көк, боз түстүү.
* Галстук – каалоо боюнча, индивидуалдуулукту көрсөтөт.
* Ишкердик стилдеги свитерлер, пуловерлер – көйнөк үстүнөн кийүү үчүн.

**Уруксат берилбейт:**

* Спорттук костюмдар, кроссовкалар (дене тарбия мугалиминен башка).

**4. Аялдар үчүн кийим стили**

**Уруксат берилет:**

* Классикалык ишкердик костюм (юбка же шым менен).
* Юбканын узундугу — тизеден жогору болбошу керек.
* Жарашыктуу ишкердик стилдеги көйнөктөр, блузкалар, свитерлер.
* Колготки же байпак — оюм-чиймесиз.
* Орточо макияж, тыкан чач жасалгасы.

**Уруксат берилбейт:**

* Денеге чапталган кийимдер, моюн сызыгы терең блузкалар, мини-юбкалар, кыска көйнөктөр.
* Джинсы, шорты, капри, топ, леггинс жана өтө ачык блузкалар.
* Спорттук стилиндеги бут кийим.
* Жаркылдаган, чоң зер буюмдар; ачуу жыттагы атырлар.

**5. Көзөмөл жана жоопкерчилик**

* Жобонун талаптарын бардык мектеп кызматкерлери сөзсүз аткарышы керек.
* Аткарылбаган учурда — эскертүү, **тартиптик жаза**, сыйлыктардан ажыратуу же башка чаралар колдонулат.
* Эгерде Жобо системалуу түрдө бузулса, бул **эмгек тартибин бузуу** деп эсептелет (профессор А.Молдокулов атындагы УИТМЛдин УСТАВЫнын негизинде).
* Мектеп администрациясы Жобо менен тааныштыруу жана маалымат жеткирүү үчүн жооптуу.

**Бул Жобо — педагогикалык кызматкерлердин кесипкөйлүгүн, тартибин жана мектептеги ишкердик чөйрөнү камсыздоочу эрежелердин жыйындысы. Ал сырттан келген ата-энелер, окуучулар, кесиптештер арасында мугалимге болгон ишенимди жана урматтоону бекемдөөгө багытталган.**